Lav et referat af nedenstående tekst:

Tekst:
Der er lønstigninger på vej til politikerne i byrådet i Frederikshavn. Det står fast, efter at det er kommet frem, at seks politikere fra Socialdemokratiet går ind for en lønforhøjelse. Efter et gruppemøde mandag aften oplyser borgmester Birgit Hansen til Kanal Frederikshavn, at Socialdemokratiet dog er splittet i sagen. Seks personer er tilhængere af en lønstigning på 31,4 procent til udvalgsformænd, udvalgsmedlemmer og 1. viceborgmester. Seks er imod, mens to undlader at stemme, når sagen afgøres i byrådet onsdag. Lars Oldager fra Dansk Folkeparti oplyste i går, at han også stemmer for en lønstigning. Det samme gør Venstres 10 medlemmer. Dermed bliver forslaget vedtaget med mindst 17 ud af 31 stemmer. Lønstigningen er en konsekvens af, at Økonomi- og Indenrigsministeriet har bevilget landets borgmestre en lønstigning på 31,4 procent. Dermed stiger lønnen til udvalgsformænd, udvalgsmedlemmer og 1. viceborgmester automatisk med en tilsvarende procentsats. Med mindre altså byrådet vedtager noget andet. Udvalgsformændene kan dermed fra 1. januar 2017 glæde sig over en lønstigning fra 172.540 til 226.718 kroner om året. Og de 46 udvalgsmedlemmers vederlag stiger fra 23.646 til 31.071 kroner pr. medlem. Borgmester Birgit Hansen går fra 750.170 til 985.723 kroner. Samlet stiger lønudgifterne til de 31 byrødder med 1.001.086 kroner.

Referat:
Et flertal i byrådet i Frederikshavn vil stemme for lønstigninger, der tilsammen løber op i 1.001.086 kroner.